‘ইন্দিরা গান্ধী দুর্বল মহিলা ছিলেন’, ‘ইমারজেন্সি’ মুক্তির আগে মন্তব্য কঙ্গনার

মুম্বই: আলটপকা মন্তব্যের জন্য বরাবরই খবরের শিরোনামে থাকেন বলি অভিনেত্রী,বর্তমান বিজেপি সাংসদ কঙ্গনা রানাউত (BJP MP Kangana Ranaut) । শীঘ্রই মুক্তি পেতে চলেছে তাঁর অভিনীত ‘ইমারজেন্সি’ (Emergency) । এই কাহিনিটি ১৯৭৫ সালে ইন্ধিরা গান্ধীর জরুরি অবস্থা, সেই সময়কার পরিস্থিতির উপর ভিত্তি করে নির্মিত হয়েছে।

এই কাহিনিতে ইন্দিরা গান্ধীর (Indira Gandhi) ভূমিকায় অভিনয় করেছেন কঙ্গনা রানাউত। এদিন সাংবাদিকদের প্রশ্নের উত্তরে কঙ্গনা বলেন, ইন্দিরা গান্ধী একজন শক্তিশালী মহিলা ছিলেন বলেই জানতাম। কিন্তু আমি আমার গবেষণার পর দেখলাম ইন্দিরা গান্ধী দুর্বল চিত্তের ছিলেন। নিজেকে নিয়েও অনিশ্চিত ছিলেন। কঙ্গনা আরও বলেন, অভিনয় করার আগে আমি ইন্দিরা গান্ধীকে নিয়ে অনেক গবেষণা করেছি। সেখানে দেখলাম, ইন্দিরা গান্ধী বহু মানুষের উপর নির্ভরশীল ছিলেন। তার মধ্যে অন্যতম ছিলেন সঞ্জয় গান্ধী।

আরও পড়ুন: এইচএমপিভির পরে মাঙ্কিপক্সের নয়া স্ট্রেন চিহ্নিত চীনে, দ্রুত ছড়ায় সংক্রমণ

রানাউত আরও বলেন, সংসদে তিনি ইন্দিরা গান্ধীর নাতনি ও তাঁর সহকর্মী সাংসদ প্রিয়াঙ্কা গান্ধীর কাছেও এই সিনেমা দেখার জন্য অনুরোধ জানিয়েছেন।

হিমাচলের মান্ডির (Mandi) বিজেপি সাংসদ কঙ্গনা চিরকালই এই ধরনের মন্তব্য করে থাকেন। এর আগে তিনি একবার বলেছিলেন, ‘আমি গর্বের সঙ্গে বলতে পারি যে, যে আজ ফিল্ম ইন্ডাস্ট্রিতে এমন একজনও পরিচালক নেই যার সাথে আমি কাজ করতে চাই, কারণ তাদের এমন গুণ নেই যে আমি মনে করি যে তারা আমার যোগ্য’।

উল্লেখ্য, ১৯৭৫ থেকে ১৯৭৭ সাল পর্যন্ত তৎকালীন প্রধানমন্ত্রী ইন্দিরা গান্ধীর জারি করা ২১ মাসের জরুরি অবস্থার উপর ভিত্তি করে কঙ্গনা পরিচালিত ‘ইমার্জেন্সি’ তৈরি হয়েছে। ২০২৪ সালে ৬ সেপ্টেম্বর ‘ইমার্জেন্সি’ মুক্তি পাওয়ার কথা ছিল। কিন্তু সেন্ট্রাল বোর্ড অফ ফিল্ম সার্টিফিকেশন (সিবিএফসি) থেকে ছাড়পত্র না পাওয়ায় ছবির মুক্তি পিছিয়ে যায়। তবে বেশ কয়েক মাসের লড়াইয়ের পর অবশেষে এই ছবি মুক্তি পেতে চলেছে। এখানে কঙ্গনাকে প্রাক্তন প্রধানমন্ত্রী ইন্দিরা গান্ধীর ভূমিকায় দেখা যাবে। ছবিটি ১৭ জানুয়ারি মুক্তি পাবে বলে জানা গেছে।

দেখুন অন্য খবর:

&nbsp ,